གྲན་པའི་ཟླ་དང་བྲལ་བར་ཡོངས་སུ་གྲགས་ཤིང
མངོན་དུ་གྱུར་པ་འདི་ལ་གསར་རྙིང་བཀའ་གཏེར་གྱི་རིགས་སྲོལ་རྒྱས་བསྡུས་ཅི་རིགས་པ་མཆིས་པ་རྣམས་ཀྱི་ནང་ནས།རྒྱུད་གདམས་ངག་སྨིན་གྲོལ་བསྐྱེད་རྫོགས་ལས་ཁ་ཚར་མཐའ་རྒྱས་སུ་བཞུགས་ཤིང་ངོ་མཚར
བྱིན་རླབས་ཀྱི་ཚན་ཁས་ཁྱད་པར་དུ་བྱས་པ་འདི་ནི་གསང་བདག་སེང་གེ་སྒྲ་སྒྲོག་གིས་མཁའ་འགྲོ་བདུད་འདུལ་མའི་རྣམ་རོལ་ཡེ་ཤེས་མཚོ་རྒྱལ་ལ་ཡི་དམ་དགོངས་འདུས་ཀྱི་ཆ་ལག་ཏུ་སྩལ་ཞིང་དེས་ཀྱང་ཕྱི་རབས
ཀྱི་གདུལ་བྱ་ལ་དགོངས་ནས་ཟབ་མོའི་གཏེར་དུ་སྦས་པ་སྨོན་ལམ་གྱི་དུས་སད་པའི་ཚེ།ཨཱཪྻ་ས་ལེའི་རྣམ་འཕྲུལ་གཏེར་ཆེན་བསམ་གཏན་གླིང་པའམ་སྟག་ཤམ་ནུས་ལྡན་རྡོ་རྗེས་མདོ་ཁམས་སྲིན་མོ་སྟག་གདོང
མའི་གནས་སྐྲག་ཚང་རྡོ་རྗེ་གྲོ་ལོང་ནས་སྤྱན་དྲངས་པ་དང་།གཏེར་སྔོན་མ་ཏི་རཏྣ་ས་པ་གནས་ཨོཾ་རྒྱན་གསང་ཕྲག་སིནྡྷུ་རའི་ཆུ་བོ་ནས་གངདན་དྲངས་པའི་བདུད་འདུལ་དྲག་མོའི་སྒོར་ཡང་རྒྱུད་དང་རྫོགས་རིམ་སོགས

རྒྱས་པར་མི་བཞུགས་པ་ཙམ་ལས་གཞན་རྣམས་ཚིག་དོན་མཚུངས་ཤིང་དབང་ལུང་བྱིན་རླབས་ཀྱི་ཆུ་བོ་གཅིག་ཏུ་འདྲེས་པ་སྟེ་དྲི་ལྟ་བུའི་གཏེར་ཁ་གཉིས་འདུས་བདུད་འདུལ་དྲག་མོ་ལ་སྨིན་བྱེད་རྒྱས་བསྡུས་གཉིས་སུ་
བཞུགས་པ་ལས་སྐབས་འདིར་སྙིང་པོ་བསྡུས་པའི་དོན་དབང་ཉིད་ཞུ་བའི་ཡོན་ཏུ་དམིགས་ཏེ་མཎྜལ་འབུལ་བར་ཞུ།ཞེས་མཎྜལ་འབུལ་གཞུག།བླ་མ་དཀྱིལ་འཁོར་གྱི་གཙོ་མོ་དབྱེར་མེད་པ་ལ་མི་བྱེད་པའི་མོས་གུས
སོགས་དད་པ་གསུམ་ལྡན་གྱི་ངང་ནས་གསོལ་བ་འདེབས་པ་འདིའི་རྗེས་ཟློས་མཛོད།ཀྱེ་བླ་མ་རྡོ་རྗེ་གཉེན་གཅིག་པོཿདཀྱིལ་འཁོར་གསུམ་གྱི་མངའ་བདག་གཙོ།མཁའ་འགྲོ་གསང་།
བའི་དཀྱིལ་འཁོར་དུཿབདག་ཅག་འཇུག་སྤྲོ་གནང་དུ་གསོལཿགཙོ་བོས་བདག་ལ་བཀའ་དྲིན་སྩོལཿཤེས་ལན་གསུམ་ནུ།བླ་མས།ཧོཿདད་པ་དམ་ཚིག་ལྡན་པའི་བུཿམཁའ་འགྲོའི
དཀྱིལ་འཁོར་འཇུག་བྱས་ནསཿདམ་ཚིག་ཚུལ་བཞིན་སྲུང་ནུས་སམཿགཉིས་རྟོག་ཡོད་ན་ཕྱིར་དེངས་ཤིགཿཅེས་དྲིས་ལ་ལན་གསོལ་བ་འདིའི་རྗེས་ཟློས།ཧོཿདད་པ་དམ་ཚིག་ལྡན་པའི་བུཿ
ཚུལ་བཞིན་འཇུག་ལ་བསྲུང་བསྒྲུབ་ནུསཿགཙོ་བོས་པ་དག་ལ་ག་ནང་དུ་གསོལཿདེ་ནས་རྒྱུད་དག་ཅིང་དབང་གི་སྣོད་དུ་རུང་བར་བྱ་བའི་ཕྱིར་བླ་མ་དང་མཁའ་འགྲོ་བདུད་འདུལ་དྲག་མོའི་དཀྱིལ་འཁོར།

རྩ་གསུམ་ཆོས་སུང་དང་བཅས་པའི་སྤྱན་སྔར་རང་གཞན་ཐམས་ཅད་འཁོར་བ་ལས་ཐར་འདོད་ཀྱི་ངེས་འབྱུང་དང་བྱང་ཆུབ་དོན་དུ་གཉེར་བའི་བསམ་པས་སྐྱབས་སུ་འཕྲོ་བ་འདིའི་རྗེས་བློས
ཨེ་མ་ཧོཿབྱིན་རླབས་གཏེར་འབྱུང་བླ་མ་དང་ཿདངོས་གྲུབ་རྒྱ་མཚོ་ཡི་དམ་ལྷཿཕྲིན་ལས་བཞི་སྒྲུབ་མཁའ་འགྲོའི་ཚོགསཿབྱང་ཆུབ་བར་དུ་བདག་སྐྱབས་མཆིཿལན་གདུམ།མར་གྱུར
སེམས་ཅན་ཐམས་ཅད་ཀྱི་དོན་དུ་ལམ་ཟབ་མོ་འདི་ལ་དད་པས་འཇུག་ཅིང་བརྩོན་པས་བསྒྲུབ་པར་སེམས་བསྐྱེད་པ་འདིའི་རྗེས་ཟློས།ཧོཿརྩ་བ་གསུམ་ལ་སྐྱབས་སོང་ནསཿབྱང་ཆུབ་སེམས་ནི་རྟག་ཏུ
བསྒོམཿཤེས་རབ་སྙིང་རྗེ་ཐབས་ཀྱིས་སྤྱང་རྩ།བླ་མད་བྱང་ཆུབ་སེམས་བསྐྱེད་དོཿ་ལན་གསུམ།དེས་ཐུན་མོང་དུ་རྒྱུད་སྤྱོད་བའི་རིམ་པ་སོང་ནས།ཐུན་མོང་མ་ཡིན་པ་གསང་སྔགས་ཀྱི་དབང
ཐོབ་ནས་དམ་ཚིག་ལ་ཚུལ་བཞིན་ཏུ་གནས་དགོས་པ་དེའི་དཔང་པོར་རྡོ་རྗེའི་སྲོག་ཆུ་སྦྱིན་པར་ཤེས་མཛོད།དམ་ཅུ་བདུད་རྩི་སྦྱིན་ལ།ཧོཿམཁའ་འགྲོ་བླ་མེད་གསང་བའི་མཆོགཿདམ་ཚིག་ལྡན་པའི
སྤྱོད་ཡུལ་ཡིནཿཐེག་དམན་རྣམས་ཀྱི་བློར་མི་ཤོང་ཿསྲོག་ལ་བབས་ཀྱང་དམ་ཚིག་སྲུངསཿརྡོ་རྗེའི་ཐ་ཚིག་ལས་ནམ་ཡང་འདའ་བར་མི་བྱ་སྙམ་པས་འདིའི་རྗེས་གློས།ཌཱ་ཀི་ས་མ་ཡ་ན་ར་ཀ་རཿ།

དེ་ནས་དབང་གི་གཞིའམ་རྩ་བར་གྱུར་པ་ཡེ་ཤེས་པ་དབབ་པའི་སླད་དུ།།ཁྱེད་རང་རྣམས་ལོངས་ལ་ལུས་སྒྲིམ།ལག་པ་སྤྱི་བོར་ཆོས་འབྱུང་གི་ཕྱག་རྒྱ་བཅའ།སེམས་གཞན་དུ་མ་ཡེངས་པར་དམིགས་པ
འདི་བབཞིན་ཏུ་མཛོད།བཛྲ་ཨ་མྲྀ་ཏ་དང་ལས་ཆུས་བསང་།སྭ་བྷཱ་བས་སྦྱད།གཉིས་འཛིན་གྱི་ཆོས་ཐམས་ཅད་སྟོང་པ་ཉིད་དུ་གྱུར།སྟོང་པའི་ངང་ལས་སློབ་མ་རྣམས་སྐད་ཅིག་གིས་མཁའ་འགྲོ་མ་
སེང་གདོང་དམར་མོ་ལང་ཚོ་དང་ལྡན་པ་སྟོང་ར་འོད་ཀྱི་སྐུར་བསྒོམ་པའི་དཔྲལ་བར་གལུང་དྲུང་དམར་པོ་གཡས་སུ་འཁོར་བ།མགྲིན་པར་བྷནྡ་བདུད་རྩིས་གང་བ་ཙ་ར་ར་ཟག་པ།སྙིང་གར་མེ་ལོང་གི་སྟེང
དུ་རིག་པའི་ངོ་བོ་ཐིག་ལེ་ཁ་དོག་ལྔ་ལྡན་སྲན་མ་ཙམ་འཕར་ལིང་ལིང་བྱེད་པ།ལྟེ་བ་ཆོས་འབྱུང་བསྣོལ་མའི་དབུས་སུ་བཾ།ཕྱོགས་བཝཱི་ར་ཧ་རི་ནི་ས་བཞི་བསྒོམ།དེ་ལས་མེ་དམར་རམ་མེ་འབར་ནས་
མཁའ་འགྲོ་ལྔར་གྱུར་ཏེ་གར་ཐབས་ཤིག་ཤིག་བྱེད་པར་གས།དེ་ལས་འོད་ཟེར་འབྲོས་པས་ཕྱོགས་བཅུའི་ཞིང་ཁམས་རབ་འབྱམས་དང་ཁྱད་པར་དུར་ཁྲོད་གསང་ཆེན་བསྣོལ་མའི་ཞིང་ནས་བདུད་འདུལ
ཡེ་ཤེས་ཀྱི་མཁའ་འགྲོ་དྲག་མོ་སེང་གེའི་གདོང་ཅན་གྱི་ཐུགས་ཆུད་བསྐུལ་ནས་རྩ་གསུམ་རྒྱལ་བ་སྲས་བཅས་ཐམས་ཅད་ཡེ་ཤེས་མཁའ་འགྲོའི་རྣམ་པར་སྨིན་འཁྲིགས་པ་ལྟར་ཡོ་མ་ཡོམ་ཤིག་ཤིག་བྱོན་

ནས་དབང་རྫས་རྣམས་དང་སློབ་མ་ངམ་ཚིག་མཁའ་འགྲོར་གསལ་བ་ལ་གཉིས་སུ་མེད་པར་མཚོ་ལརྐཁ་པ་བབས་པ་བཞིན་དུ་ཐིམ་པའི་མོས་པ་མཛོད།ཅེས་དམིགས་པ་སྤྲད་ཅིང་སྤོས་རོལ
བྱབྱངས་དང་བཅས།ཧཱུྃཿམ་བཅོས་ལྷུན་གྲུབ་གསང་ཆེན་དུར་ཁྲོད་ནསཿཡེ་ཤེས་མཁའ་འགྲོ་སེང་གདོང་འཁོར་བཅས་རྣམསཿསློབ་མར་དབང་བསྐུར་སྒྲུབ་རྫས་བྱིན་ཆེན་ཕོ་བཿཟག་མེད་བདེ་བ
ཆེཆེན་པོར་བྱིན་ཆེན་ཕོ་བཿཅེས་དང་།བི་ཧ་རི་ནི་ས་ཌཱ་ཀི་ནཱི་ཀཱ་ཡ་ཝཱཀ་ཙིཏྟ་ཨཱ་པེ་ཤ་ཡ་ཨ་ཨཱཿཞེས་དབཐ་བ་སྟེ་མ་དྲག་ཏུ་བྱ།ཡེ་ཤེས་པ་རྣམས་དམ་ཚིག་སློབ་མའི་དཀྱིལ་འཁོར་དུ་བརྟན་པར་གྱུར་ཅིག་ཏིཥྛ་
བཛྲཿཞེས་མེ་ཏོག་འཐོར་ལ་བརྟན་པར་བྱ།དེ་རྣམས་ཀྱིས་འཇུག་པའི་ཆོས་མདོར་བསྡུས་གྲུབ་པ་ལགས།དངོས་གཞིའི་དབང་བསྐུར་བ་ལ།གནམ་ལྕགས་ཐོག་རྒྱུད་ལས།ཕྱི་དབང་བུམ་པ་ལྷ་ཡི་
དཔང་ཿབསྐྱེད་རིམ་ལྷ་ཡི་སྐུ་རུ་བསྒོམཿནང་དབང་རླུང་སྔགས་གསུང་གི་དཁང་ཿགསང་སྔགས་རིག་སྔགས་གཟུངས་སྔགས་ཏེཿསྔགས་ལ་དབང་བསྒྱུར་གསང་དབང་ཐོབཿགསང་བ་དོན་དམ
སེམས་ཀྱི་དཀྱི་ལཿཕྱག་རྒྱ་ཆེན་པོ་རྣལ་འབྱོར་མཿསྟོང་པའི་ངོ་སྤྲོད་ཤེས་རབ་ཆེཿཡེ་ཤེས་ཡེ་ཤེས་འོད་དུ་འབརཿབདེ་ཆེན་བདེ་སྟོང་ལྷན་ཅིག་སྐྱེསབླ་མེད་བླ་མ་བློ་འདས་དབང་ཿཞེས་ཕྱི།

ནང་གསང་བ་བླ་མེད་ཀྱི་དབང་བཞི་བུམ་པ་སོགས་བརྡའི་དཀྱིལ་འཁོར་བཞི་ལ་བརྟེན་ནས་དབང་བསྐུར་བར་གསུངས་པའི་ཐོག་མར་གྱི་བུམ་པའི་དབང་ལ་དམིགས་པ་འདི་བཞིན་ཏུ་མཛོད།བུམ་པ་འདི་ཡང
ཕྱི་བུམ་པའི་དབྱིབས་ཅན་ནང་དྲག་པོ་རང་བྱུང་གི་དུར་ཁྲོད་གསང་ཆེན་བསྣོལ་མའི་གཞལ་ཡས་ཁང་གི་དབུས་སུ་ཡེ་ཤེས་དང་ལས་ལས་གྲུབ་པའི་མཁའ་འགྲོ་མ་ཐམས་ཅད་ཀྱི་སྤྱི་རྗེ་གཙོ་མོ་སེང་གེའི་གདོང་ཅན་
གྲི་ཟོད་འཛིན་པ།དེ་ལ་འཁོར་ལས་བཞི་ལྷུན་གྱིས་གྲུབ་པའི་མཁའ་འགྲོ་སེང་གདོང་རིགས་བཞི་དཀར་སེར་དམར་ལྗང་རང་འདྲའི་མཁའ་འགྲོ་བྱེ་བ་འབུམ་དང་བཅས་པ།དེའི་འཁོར་ལས་བྱེད་ཀྱི་ཌཱ་ཀི་
གྲངས་མེད་པས་བསྐོར་བར་བསམ།དེ་ཐམས་ཅད་ཀྱང་རྒྱན་དང་ཆ་ལུགས་ཡོངས་སུ་རྫོགས་པ་ཞལ་ནས་སྔགས་སྒྲ་སྒྲོགས་པ།ཐུགས་རྗེ་གློག་ལྟར་མྱུར་ཞིང་བྱིན་རླབས་ཀྱི་འོད་ཟེར་བུམ་ཆུ་དང་དབྱེར
མེད་པའི་ཡེ་ཤེས་ཁྱེད་རང་རྣམས་ལ་ཕབས་པས་སྒོ་གསུམ་གྱི་སྒྲིབ་པ་དག།བུམ་པའི་དབང་ཐོབ།མཁའ་འགྲོའི་སྐུའི་བྱིན་རླབས་རྒྱུད་ལ་ཞུགས་པའི་འདུན་པ་གྱིས་ཤིག།།རྣམ་བུམ་པོགས་ལ།
ཧཱུཾ།བུམ་པ་ལོངས་སྐུའི་གཞལ་ཡས་ནསཿབུམ་ཆ་མཁའ་འགྲོ་གསང་བའི་བཅུད།སྤྱི་བོར་འཁྲུད་པས་ལུས་སྒྲིབ་དགཿམགྲིན་པར་བླུད་པས་ངག་སྒྲིབ་དགཿསེམས་ཀྱིས་རོ་མྱོང་ཡིད

སྒྲིབ་དགཿམཁའ་འགྲོ་སྐུ་ཡི་དབང་ཐོ་བ་ཤོགཿཨོཾ་བི་སི་ཧ་ཌཱ་ཀི་ཧ་རི་ནི་ས་ཀཱ་ཡ་ཨ་བྷི་ཥིཉྫ་ཨོཿཞེས་བུམ་པས་དབང་བཀུར་ཐམ་ཆུ་བྲུད།དེ་ལྟར་བུམ་པ་ལ་བརྟེན་ནས་ལྷ
ཡོངས་རྫོགས་ཀྱི་དབང་བསྐུར་བས་རང་ལུས་མཁའ་འགྲོ་སེང་གདོང་མའི་སྐུ་དངོས་སུ་གྱུར་པར་མོས་ལ་དེང་ཕྱིན་ཆད་སྣང་སྟོང་ཆུ་ཟླ་ལྟ་བུའི་བསྐྱེད་རིམ་ལ་གནས་པར་གྱིས་ཤིག།གཉིས་པ་ནང་བདྨའི
དབང་ལ་དམིགས་པ་འདི་ལྟར་མཛོད།བནྡྷ་རང་བྱུང་གི་གཞལ་ཡས་ཁང་དུ་དྲག་མོ་སེང་གདོང་མའི་ལྷ་ཚོགས་བཞུགས་པའི་སྐུ་ལས་བདུད་རྩིའི་རྒྱུན་བབས།ཐོད་ཆང་གི་རྫས་དང་གཉིས་མེད་དུ
འདྲེས།ངག་ཏུ་མྱོང་བས་གསང་བའི་དབང་ཐོབ།མཁའ་འགྲོའི་གསུང་གི་ཕྱིན་རླབས་ཐམས་ཅད་རྒྱུད་ལ་ཐོབ་པའི་མོས་པ་མཛོད།བནྡྷ་མགྲིན་པར་བཞག་ལ།ཧཱུཾཿབཀྲ་ཤིས་མཚན་ལྡན་ཀ་པཱ་
ལརཿམཁའ་འགྲོ་གསང་བའི་དམ་རྫས་བཅུདཿམགྲིན་པར་བསྐུར་བས་གསང་དབང་ཐོ་བཿམཁའ་འགྲོ་གསང་བའི་དབང་བསྐུར་བསཿནཱཌཱ་ཀི་གསུང་གི་དབང་ཐོབ་ཤོ་གཿཨོཾ་པཾ་སིཾ་ཧ་ཌཱ་ཀི་ཧ་རི་ནི
ས་ཝཀ་ཨ་བྷི་ཥིཉྩ་ཨཱཿཞེས་བདུད་རྩི་བྱིན་ནས།བདུད་རྩི་ལྕེ་ལ་བཞག་ནས་རོ་མྱོང་བས་རྩ་གནས་ཐམས་ཅད་དཔའ་བོ་དཔའ་མོ་ཏིལ་གོང་རྒྱས་པ་ལྟར་གྱུར་ནས་སྔགས་བི་ལི་ལི་སྒྲོག་པར་བསམས་ལ་གྲགས་

སྟོང་ཟག་ཅ་ལྟ་བུའི་བཟླས་པ་ལ་བརྩོན་པར་གྱིས་ཤིག།གསུམ་པ་གསང་བ་མེ་ལོང་གི་དབང་བསྐུར་བ་སྟེ།མཁའ་འགྲོའི་ཐུགས་གསལ་སྟོང་བདེ་བ་ཆེན་པོ་མཚོན་བྱེད་དུ་མེ་ལོང་སིརྦྦ་རའི་དཀྱིལ་འཁོར
སྙིང་གར་བཞག་པས་བདེ་སྟོང་ཟག་མེད་ཀྱི་ཉམས་མྱོང་རྒྱུད་ལ་སྐྱེས།ཤེས་རབ་ཡེ་ཤེས་ཀྱི་དབང་ཐོབ།མཁའ་འགྲོའི་ཐུགས་ཀྱི་བྱིན་རླབས་སེམས་ལ་ཞུགས་པའི་འདུན་པ་མཛོད་ཅིག།སིནྡྷུ་རའི་མེ་ལོང་སྙིང
གར་བཞག་ལ།ཧཱུྃཿདག་ཅིང་གསལ་ལ་ངོས་བཟུང་མེད།མཁའ་འགྲོའི་ཐུགས་དགོངས་ད་ལྟར་ཡིནཿསེམས་ལ་བཞག་པས་ཉམས་རྟོགས་འཆརཿཤེས་རབ་ཡེ་ཤེས་དབང་བསྐུར
པསཿམཁའ་འགྲོ་ཐུགས་ཀྱི་དབང་ཐོབ་ཤོགཿཨོཾ་བི་སི་ཧ་ཌཱ་ཀི་ཧ་རི་ནི་ས་ཙིཏྟ་ཨ་བྷི་ཥིཉྩ་ནཱཾཿསྙིང་གར་བིཥྛཱ་རབ་ཐིག་ལེ་བྱ།རང་སེམས་སྟོང་པ་མེ་ལོང་ལྟ་བུའི་གྲོང་དུ།རིག་པའི་ཡེ་ཤེས་
གཟུགས་བརྙན་འཆར་བ་ལྟ་བུ་འདི་དཔའ་བོ་མཁའ་འགྲོ་ཡིན་པས་ངོ་ཤེས་པར་གྱིས་ལ་སྟོང་ཉིད་སྙིང་རྗེ་ཟུང་འཇུག་གི་དགོངས་པ་ལ་མཉམ་པར་ཞོག་མཛོད།བཞི་པ་ཡང་གསང་གཏོར་མའི་དབང་ལ་
དུན་པ་འདི་བཞིན་ཏུ་མཛོད།གཏོར་སྡོད་དུ་མཁྲོད་འབར་བའི་དབུས་སུ་གཏོར་མ་སེང་གདོང་དྲག་མོ་དབྱེར་མེད་པ་དེ་ཉིད་ཀྱིས་སྤྱི་བོར་དབང་བསྐུར་བས་ཡེ་ཤེས་མཁའ་འགྲོ་མའི་སྐུ་གསུང་ཐུགས་ཡོན།

ཏན་ཕྲིན་ལས་ཡོངས་ཐུཏུ་རྫོགས་པའི་ཐུགས་རྗེ་བྱིན་རླབས་ནུས་པ་ཐམས་ཅད་ཁྱེད་རང་ལ་ཐིམ་པས་བཞི་པ་ཚིག་དབང་རིན་པོ་ཆེ་ཐོཔ།གསང་བ་གསུམ་གྱི་བྱིན་རླབས་མཐའ་དག་རྒྱུད
ལ་ཞུགས།གནས་སྐབས་སུ་ནད་གདོན་པར་ཆད་མཐའ་དག་ཞི་བ་དང་།བྱད་ཁ་ཕུར་ཁ་ཐམས་ཅད་བཟློག་ཅིང་སྲུང་བ་དང་།མཐར་ཐུག་བདདེ་སྟོང་མཆོག་གི་དངོས་གྲུབ་བརྙེས་ནས་དོན་གཉིས་འབད
མེད་དུ་འགྲུབ་པའི་མོས་པ་མཛོད།གཏོར་མ་ཐོགས་ལ།ཧཱུཾཿཡེ་ཤེས་མཁའ་འགྲོ་སེང་གེའི་གདོང་ཿསྐུ་གསུང་ཐུགས་ཡོན་ཕྲིན་ལས་དཔལཿགསང་བ་དམ་རྫས་གཏོར་མའི་དབངཿདམ།
ཅཅན་མཁའ་འགྲོ་དབང་དུ་འདུསཿདམ་རྫས་གཏོར་མའི་དབང་བསྐུར་བསཿཡོན་ཏན་ལྷུན་གྲུབ་མཐར་ཕྱིན་ཤོ་གཿཨོཾ་བཾ་སིཾ་ཧ་ཌཱ་ཀི་ཧ་རི་ནི་ས་སརྦ་ཨ་བྷི་ཥིཉྩ་ཧྲཱིཿཞེས་གཏོར་མ་གནས་ལྔར་བཞག།དེ་ནས།
ཚིག་གིས་ངོ་སྤྲད་ཅིང་རྟོགས་པ་བརྗོད་པ་ནི།ཧོཿཝཱ་ལ་ལྡན་རིག་མ་གྱི་པུ།ཨཁའ་འགྲོ་གཨཱང་བ་བླ་ན་མེད་པའི་དབང་ནི།བུམ་པ་སྤྱི་བོར་བཞག་པས་བུམ་དཔང་ཐོབ།ལུས་ཀྱི་དྲི་མ་དག།
བསྐྱེད་རིམ་བསྒོམ་པ་ལ་དབང་།འབྲས་བུ་སྦྲུལ་གྲུ་ཐོབ།ཐོད་པ་མགྲིན་པར་བཞག་པས་གསང་དབང་ཐོབ།ངག་གི་དྲི་མདོག།སྔགས་བཟླ་བ་ལ་དབང་།འབྲས་བུ་ལོངས་སྐུ་ཐོབ།

མེ་ལོང་སིནྡྷུར་སྙིང་གར་བཞག་པས་ཤེས་རབ་ཡེ་ཤེས་ཀྱི་དབང་ཐོབ།ཡིད་ཀྱི་དྲི་མ་དག།རྫོགས་པའི་རིམ་པ་བསྒོམ་པ་ལ་དབང་།།འབྲས་བུ་ཆོས་སྐུ་ཐོབ།གཏོར་མ་དམ་རྫས་ཀྱི་དབང་བསྐུར་ཞིང
ཚིག་གི་ངོ་སྦེད་པས་དོན་ལ་དབང་འབྱོར་པས་ཚིག་དབང་རིན་པོ་ཆེ་ཐོབ།ཉོན་མོངས་པ་དང་ཤེས་བྱའི་དྲི་མ་དག།ལམ་རིམ་གཉིས་བསྒོམ་པ་ལ་དབང་།འབྲས་བུ་སྐུ་གསུམ་ཡོངས་རྫོགས་
བདེ་བ་ཆེན་པོ་ཐོབ་པའི་རྟེན་འབྲེལ་རྒྱུད་ལ་བཞག་པ་ཡིན་པས་ཚུལ་དེ་ལྟ་བུའི་ངེས་ཤེས་སྐྱེད་ཅིག།ཤིས་བརྗོད་དང་ཡེ་དྷར་བཅས་མེ་ཏོག་འཐོར།དེ་ལྟར་ཟབ་གཏེར་ཆུ་བོ་གཉིས་འདྲེས་ཡེ་ཤེས་མཁའ་འགྲོ་བདུད
འདུལ་དྲག་མོའི་དོན་དབང་བྱིན་རླབས་ཀྱི་སྙིང་པོ་ལེགས་པར་ཐོབ་པ་ཡིན་པས་གསང་ཆེན་རྡོ་རྗེ་ཐེག་པའི་དམ་ཚིག་གི་རིམ་པ་སྤྱི་དང་།ཁྱད་པར་ཌཱ་ཀིའི་དམ་ཚིག་ཏུ་སློབ་དཔོན་སྤྱི་བོར་བསྒོམ་ཞིང་མཁའ
འགྲོ་ལ་ཚོགས་གཏོར་མ་ཆག་པར་བྱ་བ་སོགས་ཇི་ལྟར་ནུས་པ་བསྲུང་བའི་འདུན་པས་འདིའི་རྗེས་ཟློས།གཙོ་བོས་ཇི་ལྟར་སོགས་དང་།རགཏང་ནམ་མཎྜལ་བྱིན་ཆད་དབང་གི་རྗེས་དྷི་ལྟར་བྱ།སློའ་དཔོན་གྱིས་ཆོ་ཀྲ་ལ་རོལ་ཞིང་།
ལྷས་ཆོག་ཕྱིན་ཆད་ལས་བྱང་ལྟར་ལ།ནོངས་བཤགས་གོང་དུ་གཏང་རག་མཆོད་བསོད་དང་མདུན་བསྐྱེད་གཤེགས་པ་སྟི་མ་གང་བྱེད་སོགས་གསངས་སྤྱི་ལྟར་འཕྲུལ་ཤེས་པར་བྱའོ།།རྒལ་འབྱོར་མ་ཡི་དབང་སྦྱིར་ཡང་སྙིང་དུ།།གླགས་ཤིང་གྲུབ་པའི

བྱིན་རླབས་སྒོ་འདིར་བསྟེན།།བདག་གཞན་མཁའ་སྤྱོད་རྡོ་རྗེ་བཙུན་མོ་ལི།།གྲོང་ཁྱེར་ཉམས་དགར་བདེ་བླག་འཇུག་གྱུར་ཅིག།
ཚུཚུལ་འདིའང་ཆོས་བདག་བསམ་གཏན་བསྟན་འཛིན་གྱིས་མཛད་པ་ལ་ལག
ལེན་སོགས་ཅུང་ཟད་གསལ་བར་ཕྱེས་ཏེ་པདྨ་གར་དབང་འཆི་མེད་བསྟན་གཉིས་གླིང་བས་ཙཱ་འདྲ་རིན་ཆེན་བྲག་ཌཱ་ཀི་འདུ་བའི་གས་ཁྲོད་དུ་བགྱིས་པ་དགེ་ལེགས་འཕེལ།།